Goeie nuus: Ma en tweejarige veilig gevindSuzan Strydom (Foto verskaf deur Vrystaat-SAPD) Maroela Media het vroeër berig Suzan Strydom was in ŉ psigiatriese hospitaal in Kaapstad voordat sy Vrydagaand teruggekeer het na haar huis in Bainsvlei. “Suzan en haar man en hul tweejarige dogtertjie, Minneke, het Vrydagaand sonder enige probleme gaan slaap,” het konst. Peter Kareli gesê. Toe die man vanoggend wakker word, het Suzan en Minneke egter spoorloos verdwyn. “Ons kan met dankbaarheid bevestig dat die vrou en haar dogtertjie veilig in Kaapstad is,” het Kareli aan Maroela Media gesê. “Haar vriende het haar in kennis gestel van die berigte op Facebook en Twitter dat sy vermis word, en sy het dadelik na Kaapstad-polisiestasie gegaan.” Kareli het gesê haar man het sy dankbaarheid aan Bainsvlei-polisie uitsgespreek dat hulle so vinnig op die inligting reageer het.